CELEX: 62011TN0346
Language: el
Date: 2011-07-07 00:00:00
Title: Υπόθεση T-346/11: Προσφυγή-αγωγή της 7ης Ιουλίου 2011 — Bruno Gollnisch κατά Ευρωπαϊκού Κοινοβουλίου

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/42
            
         Προσφυγή-αγωγή της 7ης Ιουλίου 2011 — Bruno Gollnisch κατά Ευρωπαϊκού Κοινοβουλίου
   (Υπόθεση T-346/11)
   2011/C 252/92
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Bruno Gollnisch (Limonest, Γαλλία) (εκπρόσωπος: G. Dubois, δικηγόρος)
   
      Καθου-εναγόμενο: Ευρωπαϊκό Κοινοβούλιο
   
      Αιτήματα του προσφεύγοντος-ενάγοντος
   
   Ο προσφεύγων-ενάγων (στο εξής: προσφεύγων) ζητεί από το Γενικό Δικαστήριο:
   
               —
            
            
               να ακυρώσει το από 10 Μαΐου 2011 σχετικό με την άρση της ασυλίας του ψήφισμα του Ευρωπαϊκού Κοινοβουλίου, με το οποίο εγκρίθηκε η έκθεση με αριθμό Α7-0155/2011·
            
         
               —
            
            
               να του επιδικάσει το ποσό των 8 000 ευρώ ως χρηματική ικανοποίηση της ηθικής του βλάβης·
            
         
               —
            
            
               να του επιδικάσει το ποσό των 4 000 ευρώ για έξοδα αμοιβής δικηγόρου και προετοιμασίας της παρούσας προσφυγής.
            
         
      Λόγοι ακυρώσεως και κύρια επιχειρήματα
   
   Ο προσφεύγων ζητεί, αφενός, την ακύρωση του ψηφίσματος του Ευρωπαϊκού Κοινοβουλίου, της 10ης Μαΐου 2011, με το οποίο εγκρίθηκε έκθεση της επιτροπής νομικών θεμάτων (Α/-0155/2011) και απερρίφθη αίτηση υπερασπίσεως των ασυλιών και προνομίων του Bruno Gollnisch [2010/2284(IMM)] και, αφετέρου, χρηματική ικανοποίηση της ηθικής βλάβης την οποία ο προσφεύγων υποστηρίζει ότι υπέστη λόγω της εγκρίσεως του προσβαλλομένου ψηφίσματος.
   Προς στήριξη της προσφυγής ο προσφεύγων προβάλλει επτά λόγους.
   
               1)
            
            
               Ο πρώτος λόγος αντλείται από την παράβαση του άρθρου 9 του πρωτοκόλλου της 8ης Απριλίου 1965 περί των προνομίων και ασυλιών της Ευρωπαϊκής Ένωσης.
            
         
               2)
            
            
               Ο δεύτερος λόγος αντλείται από την υποχρέωση εφαρμογής εν προκειμένω του άρθρου 9 του πρωτοκόλλου.
            
         
               3)
            
            
               Ο τρίτος λόγος αντλείται από τη μη τήρηση της πάγιας πρακτικής της επιτροπής νομικών θεμάτων του Ευρωπαϊκού Κοινοβουλίου.
            
         
               4)
            
            
               Ο τέταρτος λόγος αντλείται από την παραβίαση της ασφάλειας δικαίου όσον αφορά το δίκαιο της Ένωσης και την προσβολή της δικαιολογημένης εμπιστοσύνης.
            
         
               5)
            
            
               Ο πέμπτος λόγος αντλείται από την προσβολή της ανεξαρτησίας του βουλευτή.
            
         
               6)
            
            
               Ο έκτος λόγος αντλείται από την παράβαση των διατάξεων του κανονισμού του Ευρωπαϊκού Κοινοβουλίου περί της διαδικασίας εκπτώσεως από το βουλευτικό αξίωμα.
            
         
               7)
            
            
               Ο έβδομος λόγος αντλείται από την παραβίαση της αρχής της εκατέρωθεν ακροάσεως και των δικαιωμάτων άμυνας του προσφεύγοντος.